16 Kadi ntanda ya lutundu lwa Yosefa+ yaponēnwe na bubale*+ yadi tamba ku Yodano ku Yediko kufika ne ku mema dya kutunduka kwa Yediko, yapita mu ntanda mutuputupu yatamba ku Yediko yakanda mu ntanda ya ngulu ya Betele.+2 Yatamba ku Betele udi kubwipi na Luzi yaenda kufika ne ku mukalo wa bene Aleke ku Atalote,3 kupwa yatūkila dya kushika keyenda dya ku mukalo wa bene Yafeleta yafika ne ku mukalo wa Bete-Holone+ wa Kunshi ne Ngezele,+ yakafula ku dijiba.4 Ebiya lutundu lwa Yosefa,+ ba Manase ne Efelaimi, bapyana ntanda yabo.+5 Mukalo wa lutundu lwa Efelaimi mungya mafu abo i uno: Mukalo wa bupyani bwabo dya kutunduka wadi Atalote-Adale,+ kutūla ne ku Bete-Holone wa Kungala,+6 kadi mukalo walungulukīle dya ku dijiba. Mikemeta+ wadi kungala, ne mukalo waendele wajokoloka kutunduka dya ku Tanata-Shilo, kadi wapita kutunduka dya ku Yanoa.7 Kupwa watūka tamba ku Yanoa kufika ne ku Atalote ne ku Naala, wapita ku Yediko+ walunguluka kufika ne ku Yodano.8 Mukalo watambile ku Tapua+ waenda dya kushika kufika ne ku Kinekaneka kya Kāna, wakafula ku dijiba.+ Buno bo bupyani bwa kisaka kya Efelaimi mungya mafu abo;9 lutundu lwa Efelaimi lwadi ne na bibundi bikwabo mu bukata mwa bupyani bwa Manase,+ bibundi byonso ne bīkalo byabyo.10 Inoko kebapangilepo bene Kenani badi bashikete mu Ngezele,+ kadi bene Kenani bakishikete mu bukata mwa Efelaimi kufika ne dyalelo,+ ino bebatūdile ke ba kwingila mingilo ya kuningilwa.+
bem_Latn